मायके बैठी 12 महिलाओं का घर बचाया
नवापारा राजिम | प्रदेश कहार भोई समाज की स्थानीय इकाई का वार्षिक सम्मेलन रविवार को गंज रोड भोईपारा के सामुदायिक भवन में संपन्न हुई। जिसमें कोषाध्यक्ष अजय कश्यप ने वर्षभर के आय-व्यय का ब्यौरा प्रस्तुत किया।
तत्पश्चात सामाजिक प्रकरणों का निराकरण शुरू किया गया। जिसमें लगभग 12 परिवारों को विघटन से बचाते हुए समाज की परित्यक्ता व ससुराल छोड़ मायके में बैठी महिलाओं को उनके ससुराल भेजने के प्रयास के तहत ससुराल एवं राज के पदाधिकारियों से संपर्क कर उनके परिवार टूटने से बचाया गया। उन्होंने समाज की स्थानीय इकाई में युवा संगठन के गठन की बात कही। जिस पर अध्यक्ष विक्रम धुम्रकेतु एवं सचिव भुवन अवसरिया ने समाज की ओर से उन्हें आश्वस्त किया कि बहुत जल्द युवा संगठन के स्थानीय इकाई का गठन कर लिया जाएगा। इसके लिए अमित अवसरिया एवं केतन कौशिक को गठन करने की जवाबदारी सौंपी। पूरे दिन चलने वाले इस आयोजन के बीच समाज के प्रांतीय अध्यक्ष धनंजय गौतम, महासचिव पुष्कर कहार, कोषाध्यक्ष गणेश गोहिल सहित कुंदन औसर ने बैठक में पहुंच 18, 19 मार्च को रायपुरा में होने वाले प्रांतीय महासभा के लिए सहयोग की अपील की। जिस पर सदस्यों ने 5055 रुपए का अंशदान दिया।
बैठक में नवापारा सहित राजिम, सिर्री, पारागांव के स्वजातीय बंधु बड़ी संख्या में जुटे थे। वहीं आगामी महासभा में समाज के लोगों की अधिक संख्या में उपस्थिति के लिए प्रोत्साहित करने एक ओर का बस किराया समाज की ओर से देने का प्रस्ताव पारित किया गया।
नवापारा राजिम. कहार भोई समाज का वार्षिक सम्मेलन संपन्न।
hin_Deva awa_Deva hin_Deva hin_Deva awa_Deva